**Հաշվետվություն**

**ՀՀ կրթության տեսչական մարմնում 2020թ. I եռամսյակում ստացված դիմում-բողոքներում բարձրացված խնդիրների ուսումնասիրության և ստուգումների արդյունքների մասին**

Ղեկավարվելով Տեսչական մարմինների մասին ՀՀ օրենքով, հիմք ընդունելով ՀՀ կրթության տեսչական մարմնի (այսուհետ՝ ԿՏՄ) աշխատանքային ծրագիրը, ի կատարումն ԿՏՄ հանրությունից ստացվող բողոքների ընդունման և հետագա ընթացք տալու մասին կարգ-ի 11-րդ և 14-րդ կետերի պահանջների, ՌԳՍՊՎԳ վարչության կողմից իրականացվել է 2020թ-ի 1-ին եռամսյակում ստացված դիմում-բողոքներում բարձրացված հարցերի, բերված փաստարկների նկատմամբ վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկերն ըստ ամիսների, վերահսկողության ոլորտների, սկզբնական հասցեագրման աղբյուրների.
2. քանակական պատկերն ըստ ՀՀ մարզերի և Երևան քաղաքի, ուսումնական հաստատությունների, իրականացված վարչական վարույթների տևողության, դիմումատուների սեռերի.
3. իրականացված վերահսկողական գործառույթների (ստուգում կամ ուսումնասիրություն) արդյունքների.
4. բարձրացված հարցերի բովանդակության:

Տրվել է նաև նշված բնութագրիչների քանակական չափանիշների աճի կամ նվազման տենդենցը (համեմատական 2019թ-ի համապատասխան և 2020թ-ի նախորդ հաշվետու ժամանակահատվածների հետ):

2020թ-ի առաջին եռամսյակում ԿՏՄ-ում ՀՀ ուսումնական հաստատություններից ստացվել են 27 դիմում-բողոքներ: 2019թ-ի 1-ին եռամսյակի համեմատությամբ՝ դիմում-բողոքների թիվն աճել է 8%-ով (2019թ-ի 1-ին եռամսյակ՝ 25), իսկ նախորդ եռամսյակի համեմատությամբ (2019թ.-ի 4-րդ եռամսյակ՝ 59) նվազել է 54%-ով:

Ըստ նույն եռամսյակների ամիսների` դիմում-բողոքները բաշխված են եղել հետևյալ կերպ.

27 դիմում-բողոքներից 21-ը՝ դպրոցներից են, 2-ը` մանկապարտեզներից, 3-ը՝ միջին մասնագիտական, 1-ը՝ նախնական մասնագիտական (արհեստագործական) կրթական ծրագրեր իրականացնող ուսումնական հաստատություններից:

2019թ-ի նույն ժամանակահատվածում ԿՏՄ-ում ստացված 25 դիմում-բողոքներից 23-ը ստացվել են դպրոցներից, 1-ը՝ նախադպրոցական ուսումնական հաստատությունից է, 1-ը՝ միջին մասնագիտական կրթական ծրագրեր իրականացնող ուսումնական հաստատությունից:

Ինչպես նախորդ հաշվետու ժամանակահատվածում (76%), նախորդ տարվա համապատասխան ժամանակահատվածում (92%), այս եռամսյակում ևս դիմումների գերակշռող մասը (78%) վերաբերել են դպրոցներին, ինչը պայմանավորված է նաև միջնակարգ կրթության ոլորտի շահառուների մեծ թվով:

Նշված 27 դիմում-բողոքներից 12-ը ԿՏՄ վերահասցեագրվել է ՀՀ կրթության, գիտության, մշակույթի և սպորտի նախարարությունից (այդ թվում՝ թեժ գծով), 2-ը՝ Վարչապետի աշխատակազմից, 1-ը՝ ՀՀ պետական վերահսկողական ծառայությունից, 1-ը` e-request.am կայքով, իսկ անմիջապես ԿՏՄ-ում ստացվել են 11 դիմում-բողոքներ:

Ինչպես նախորդ եռամսյակներում, այս եռամսյակում ևս դիմում-բողոքների 44% ստացվել է ԿԳՄՍՆ-ից: Սակայն ի տարբերություն նախորդ հաշվետու և նախորդ տարվա նույն ժամանակահատվածների՝ ԿԳՄՍՆ-ից ստացված դիմում-բողոքների թիվը նվազել է (2019թ. 1-ին եռամսյակ՝ 60%, 2019թ. 4-րդ եռամսյակ՝ 59%):

Դիմում-բողոքներն ըստ մարզերի և Երևան քաղաքի բաշխվել են հետևյալ կերպ.

11-ը Երևան քաղաքից են,

4 դիմում-բողոք՝ ՀՀ Տավուշի մարզից,

3-ական դիմում-բողոքներ ստացվել են ՀՀ Սյունիքի, ՀՀ Արմավիրի և ՀՀ Կոտայքի մարզերից,

1-ական դիմում-բողոքներ՝ ՀՀ Արագածոնի, ՀՀ Շիրակի և ՀՀ Լոռու մարզերից:

Դիմում-բողոքների %–ային համամասնությունն ըստ ՀՀ մարզերի և Երևան քաղաքի ունի հետևյալ տեսքը.

 Դիմում-բողոքների թիվն ըստ ՀՀ մարզերի և Երևան քաղաքի ուսումնական հաստատությունների ներկայացվում են ստորև բերված աղյուսակում.

|  |  |  |
| --- | --- | --- |
| **ՀՀ մարզեր,Երևան քաղաք** | **Դիմումների ընդհանուր թիվը****(ներառյալ «Թեժ գիծը»)** | **Դիմումների թիվն ըստ****Ուսումնական հաստատությունների** |
| **Երևան** | **11** | **Պ.Չայկովսկու անվան երաժշտական դպրոց, հ.11 օժանդակ դպրոց, Ավետիսյան կրթահամալիր, հ.7 h/դ, հ.19 հ/դ, հ.42 ա/դ, հ.75 h/դ, հ.144 h/դ (2), հ.163 հ/դ, հ.187 մ/դ**  |
| **Տավուշ** |  **4** | **Դիլիջանի պետական քոլեջ (2), Վերին Կարմիրաղբյուրի մ/դ, Տավուշի մարզպետարան** |
| **Կոտայք** | **3** | **Բյուրեղավանի ա/դ, Քանաքեռավանի մանկապարտեզ, Հրազդանի արհեստագործական պետական ուսումնարարան** |
| **Արմավիր** | **3** | **Մեծամորի հ.1 մանկապարտեզ, Նոր Արմավիրի մ/դ, Վաղարշապատի հ. 5 ա/դ** |
| **Սյունիք** | **3** | **Ույծի մ/դ, Բարձրավանի մ/դ (2)** |
| **Լոռի** |  **1**  | **Ալավերդու պետական քոլեջ** |
| **Արագածոտն** | **1** | **Օհանավանի մ/դ** |
| **Շիրակ** | **1** | **Գյումրու հ.37 ա/դ** |
| **Ընդամենը** |  **27** |  |

2019թ. 1-ին եռամսյակի 25 և 2020թ. նույն հաշվետու ժամանակահատվածի 27 դիմում-բողոքներն ըստ ՀՀ մարզերի և Երևան քաղաքի բաշխված են եղել հետևյալ կերպ.

2020թ-ի 1-ին եռամսյակում դիմում-բողոքների քանակով առաջին տեղում է Երևանը, ապա՝ ՀՀ Տավուշի մարզը։ Դիմում-բողոքների թվով երրորդ տեղում ՀՀ Արմավիրի, ՀՀ Կոտայքի և ՀՀ Սյունիքի մարզերն են (հավասար):

2019թ-ի 1-ին եռամսյակում նույնպես առաջին տեղում Երևանն էր, այնուհետև ՀՀ Արմավիրի և ՀՀ Կոտայքի մարզերը: Նախորդ եռամսյակում ևս առաջին տեղում Երևանն է, այնուհետև ՀՀ Լոռու և ՀՀ Սյունիքի մարզերը: Ինչպես նկատում ենք վերջին երկու եռամսյակներում Երևանն ու ՀՀ Սյունիքի մարզերը առաջին եռյակում են։

 Կարևոր է նշել, որ 2020թ-ի 1-ին եռամսյակի 27 դիմումներից 10-ը (37%) վերաբերել են ԿԳՄՍՆ ենթակայության ուսումնական հաստատություններին: Նախորդ եռամսյակում համապատասխան ցուցանիշը կազմել է 22%` 59 դիմումներից 13-ը:

Իրականացված վարչական վարույթի միջին տևողությունը կազմել է 9 օր:

Նախորդ եռամսյակում այն կազմել է 7 օր, իսկ 2019թ-ի 1-ին եռամսյակում՝ 11 օր:

Նախորդ եռամսյակի համեմատությամբ այս ցուցանիշի աճը պայմանավորված է մի քանի վարչական վարույթների տևողության հետ, որոնք հարուցվել են 2019թ-դ դեկտեմբերի վերջին, սակայն իրականացվել են 2020թ-ին։

2020թ-ի 1-ին եռամսյակում 27 դիմումատուներից տղամարդիկ 3-ն (11%) են։ Այս ցուցանիշը նախորդ եռամսյակում կազմել է 15%։

Ըստ ստացված դիմում-բողոքների` վերահսկողական գործառույթներ են իրականացվել 9-ի (33%) դեպքում՝ 3 ուսումնական հաստատությունում իրականացվել է ուսումնասիրություն, 6-ում` ստուգում: Դիմում-բողոքներից 6-ը վերահասցեագրվել են ՀՀ ոստիկանություն, 1-ական դիմում-բողոքներ՝ ՀՀ ԿԳՄՍ նախարարություն, Երևանի քաղաքապետարան, ՀՀ Արմավիրի մարզպետարան:3 դիմում-բողոքներում բարձրացված հարցերը դիտվել են որպես աշխատանքային վեճ և դիմումատուները պատասխան գրությամբ տեղեկացվել են, որ համաձայն՝ ՀՀ աշխատանքային օրենսգրքի 263-րդ հոդվածի դրանք երթակա են լուծման դատական կարգով: 5 դիմում-բողոք կարճվել է, 1-ը կասեցվել:

Նախորդ եռամսյակում ըստ ստացված 59 դիմում-բողոքների` վերահսկողական գործառույթներ են իրականացվել 31-ի (53%) դեպքում՝ 19 ուսումնական հաստատությունում իրականացվել է ուսումնասիրություն, 12-ում` ստուգում:

2019թ. 1-ին եռամսյակում ըստ ստացված 25 դիմում-բողոքների` վերահսկողական գործառույթներ են իրականացվել 22 ուսումնական հաստատություններում՝ (88%) 16–ում՝ ուսումնասիրություն 6-ում` ստուգում:

Ուսումնասիրության արդյունքում կրթության բնագավառը կարգավորող ՀՀ օրենսդրության պահանջների խախտումներ են հայտնաբերվել ***ՀՀ Տավուշի մարզի* *Վերին Կարմիրաղբյուրի միջնակարգ դպրոցում:***

|  |  |  |  |
| --- | --- | --- | --- |
| **N** | **Ուսումնական հաստատությունը** | **Հայտնաբերված խախտման բնույթը** | **Ձեռնարկված միջոցառումներ** |
| 1. | ՀՀ Տավուշի մարզի Վերին Կարմիրաղբյուրի մ/դ | Ուսուցչի թափուր տեղի համար անցկացվող մրցույթի կարգի պահանջների խախտում: | Ուսումնասիրության արդյունքների մասին տեղեկանքը ներկայացվել է մարզպետի քննարկմանը: |

Իրականացված ստուգումների արդյունքում 6 ուսումնական հաստատությունից 5-ում **(Երևանի հ. 42 ա/դ,** **ՀՀ Սյունիքի մարզի Ույծի մ/դ,** **ՀՀ Արմավիրի մարզի Նոր Արմավիրի մ/դ,** **Վաղարշապատի Մ. Գորկու անվան հ. 5 ա/դ,** **ՀՀ Տավուշի մարզի Դիլիջանի պետական քոլեջ)** հայտնաբերվել են կրթության բագավառը կարգավորող ՀՀ օրենսդրության պահանջների խախտումներ:

|  |  |  |  |
| --- | --- | --- | --- |
| **N** | **Ուսումնական հաստատությունը** | **Հայտնաբերված խախտման բնույթը** | **Ձեռնարկված միջոցառումներ** |
| 1. | Երևանի հ.42 ա/դ | 1.Հանրակրթական պետական և առարկայական չափորոշիչների պահանջի խախտում:2.Կանոնադրական պահանջի խախտում: | Ստուգման արդյունքները ներկայացվել են ԿԳՄՍ նախարարին,ինչպես նաև դպրոցի տնօրենին՝ համապատասխան միջոցներ ձեռնարկելու և տեսչական մարմնին տղեկացնելու առաջարկով: Համաձայն ԿԳՄՍՆ նախարարից ստացված գրության՝ տնօրենը հանձնարարականի կատարման համար ձեռնարկված միջոցառումների մասին ներկայացրել է պարզաբանում, որն էլ ևս մեկ անգամ քննարկվել է նախարարության իրավաբանական վարչությունում:Քննարկման արդյունքում տնօրենի նկատմամբ կարգապահական տույժ չի կիրառվել:  |
| 2. | ՀՀ Արմավիրի մարզի Վաղարշապատի Մ. Գորկու անվան հ. 5 ա/դ |  Ուսումնական հաստատության սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողի՝ հաջորդ դասարան կամ հանրակրթության հաջորդ աստիճան փոխադրման կարգի պահանջի խախտում: | Խախտումների հետևանքները վերացված լինելու պատճառով (սովորողը ավարտել է դպրոցը) ստուգման արդյունքում հանձնարարական չի տրվել: Ստուգման արդյունքները ներկայացվել են ԿԳՄՍ նախարարին,Արմավիրի մարզային քննչական վարչության պետին, ինչպես նաև դպրոցի տնօրենին:  |
| 3. | ՀՀ Սյունիքի մարզի Ույծի մ/դ | Կանոնադրական պահանջի խախտում: | Համաձայն ԿՏՄ ղեկավարի կարգադրագրի՝ հանձնարարվել է ապահովել դպրոցում բարենպաստ բարոյահոգեբանական մթնոլորտ և արդյունքների մասին տեղեկացնել ԿՏՄ մինչև 2020թ.-ի մարտի 23-ը: Ըստ տնօրենի կողմից 17.03.2020թ. ներկայացված գրության՝ ստուգման արդյունքում արձանագրված խախտումների հետևանքները վերացվել են: Սյունիքի մարզպետի 2020 թվականի մարտի 23-ի 106-Ա որոշմամբ տնօրենի պաշտոնավարությունը ժամանակավորապես դադարեցվել է՝ մինչև ՀՀ քննչական կոմիտեի Սյունիքի մարզային քննչական վարչության Սիսիանի քննչական բաժնում քննվող թիվ 511580019 քրեական գործով վերջնական որոշում կայացնելը: |
| 4. | ՀՀ Արմավիրի մարզի Նոր Արմավիրի մ/դ | 1.Ուսումնական հաստատության խորհրդի անդամի լիազորությունների դադարեցման և**մանկավարժական խորհրդի կողմից խորհրդի անդամի առաջադրման պահանջի խախտում:**2.Կանոնադրական պահանջի խախտում: | Համաձայն ԿՏՄ ղեկավարի կարգադրագրի՝ հանձնարարվել է իրականացնել դպրոցի կառավարման խորհրդի կազմից անդամի հիմնավորված հետկանչը և նրա լիազորությունների դադարեցումն իրականացնել սահմանված կարգով, ապահովել դպրոցում բարենպաստ բարոյահոգեբանական մթնոլորտ և արդյունքների մասին տեղեկացնել ԿՏՄ մինչև 2020թ.-ի ապրիլի 3-ը: |
| 5. | ՀՀ Տավուշի մարզի Դիլիջանի պետական քոլեջ | Կրթական գործընթացի կազմակերպման պահանջի խախտում: | Ստուգման արդյունքները (խախտումների հետևանքները վերացված լինելու պատճառով) ներկայացվել են ԿԳՄՍ նախարարին: |

ՀՀ Շիրակի մարզի Գյումրու հ. 37 ավագ դպրոցում իրականացված ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ չեն հայտնաբերվել, իսկ ՀՀ Կոտայքի մարզի Քանաքեռավանի մանկապարտեզում իրականացվելիք ստուգումը Հայաստանի Հանրապետությունում սուր շնչառական` կորոնավիրուսային վարակի կանխարգելման նպատակով իրականացվող միջոցառումների շրջանակներում ՀՀ կրթական հաստատությունների աշխատանքը դադարեցնելու պատճառով ՀՀ կրթության տեսչական մարմնի ղեկավարի 2020թ. մարտի 13-ի N 44-Ա հրամանի համաձայն՝ ժամանակավորապես կասեցվել է:

 **Դիմում-բողոքներում բարձացված հարցերի բովանդակությունն ըստ ՀՀ մարզերի և Երևան քաղաքի՝ ներկայացված են ստորև բերված աղյուսակում.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  **Դիմումներում****բարձրացված****(նշված) հարցերը** | **ԵՐԵՎԱՆ** | **ԱՐԱԳԱԾՈՏՆ** | **ԱՐՄԱՎԻՐ** | **ԼՈՌԻ** | **ԿՈՏԱՅՔ** | **ՇԻՐԱԿ** | **ՍՅՈՒՆԻՔ** | **ՏԱՎՈՒՇ** | **Ընդամենը** |
| **Գործատու–աշխատող հարաբերություններ** | **2** |  |  |  | **2** |  | **1** | **1** | **6** |
| **Տնօրենի կողմից թույլ տրված անօրինականություններ, վատ, անարդյունավետ աշխատանք** | **3** |  | **1** |  |  | **1** | **1** | **2** |  **8** |
| **Աշխատանքից ազատելու հարց** | **3** |  |  |  | **1** |  | **1** |  | **5** |
| **Դրամահավաքություն /դպրոցում, մանկապարտեզում/ քոլեջում** | **1** |  |  |  |  |  |  |  | **1** |
| **Ուսուցչի թափուր պաշտոնի համար կայացած մրցույթ** |  |  |  |  |  |  |  | **1** | **1** |
| **Տնօրենի պաշտոնավարման նպատակահարմարություն** |  |  |  |  |  |  | **1** |  | **1** |
| **Մանկապարտեզի, դպրոցի, քոլեջի գործունեության կազմակերպում** | **2** |  | **1** |  |  |  |  |  | **3** |
| **Դպրոցի կառավարման խորհրդի և անդամների գործունեություն** |  |  | **1** |  |  |  |  |  | **1** |
| **Ուսուցիչ-սովորող փոխհարաբերություններ** | **1** |  |  |  |  |  |  |  | **1** |
| **Սովորողների հաճախումների հաշվառում, գնահատում** | **1** |  | **1** | **1** |  | **1** |  |  | **4** |
| **Դրույքաչափի կրճատում** |  | **1** |  |  |  |  |  |  | **1** |
| **Սովորողի դպրոց ընդունում** |  |  |  |  |  |  |  | **1** | **1** |
| **Կարճված դիմում** | **3** |  | **1** | **1** |  |  |  |  | **5** |
| **Ընդամենը** | **16** | **1** | **5** | **2** | **3** | **2** | **4** | **5** | **38** |

**Առավել շատ բարձրացված հարցերը վերաբերում են տնօրենի կողմից թույլ տրված վատ, անարդյունավետ աշխատանքին:**

Այս հարցին անդրադարձ է արվել դիմում-բողոքներից 8-ում (30%): Այս հարցը նախորդ եռամսյակում ևս եղել է ամենից շատ բարձրացվածը (2019թ-ի 4-րդ եռամսյակ՝ դիմում-բողոքներից 11-ում (19%), 2019թ. 1-ին եռամսյակում այդ հարցին անդրադարձել են դիմում-բողոքներից 2-ում (8%):

**Ըստ դիմումների թվի՝ երկրորդ տեղում գործատու–աշխատող հարաբերություններին վերաբերող հարցն է:**

Այս հարցին անդրադարձ է արվել դիմում-բողոքներից 6-ում (22%): Նախորդ եռամսյակում նույնպես այս հարցը երկրորդ տեղում էր: Դրան անդրադարձ էր արվել դիմում-բողոքներից 6-ում (10%):Ի դեպ, 2019թ-ի 1-ին եռամսյակում այս հարցն առաջին տեղում էր՝ 32%: Այդ հարցին անդրադարձ էր արվել 25 դիմումներից 8-ում:

**Երրորդ տեղում է աշխատանքից ազատելուն վերաբերող հարցը:**

Այդ հարցին անդրադարձ է արվել 5 դիմում-բողոքներում՝ 19%: Նախորդ եռամսյակում դիմում-բողոքներից այդ հարցին անդրադարձ էր արվել 4-ում՝ 7%: Իսկ նախորդ տարվա նույն հաշվետու ժամանակահատվածում այս հարցին ընդհանրապես անդրադարձ չէր արվել:

Ինչպես նկատում ենք երեք հարցերի դեպքում էլ ունենք %-ային աճ։

**Հավաքագրված այլ տեղեկատվությունը ներկայացնում ենք ստորև բերված աղյուսակում.**

|  |  |
| --- | --- |
| **Այլ տվյալներ`**  |  |
| **Դիմողը բավարարվել է դիմումի նախնական վարույթից, և դիմումին ընթացք չի տրվել** | **2** |
| **Դիմողին ուղարկվել է պատասխան գրություն** | **22** |
| **Դիմումում նշված փաստարկները մասամբ են համապատասխանում իրականությանը** | **6** |
| **Դիմումում նշված փաստարկները չեն համապատասխանում իրականությանը** | **1** |
| **Դիմումն անստորագիր է** | **3** |
| **Դիմումում բարձրացված հարցերը դուրս են ՀՀ ԿՏՄ լիազորությունների շրջանակներից** | **10** |
| **Դիմումում բարձրացված հարցերը մասամբ դուրս են ՀՀ ԿՏՄ լիազորությունների շրջանակներից** | **2** |
| **Մասամբ վերահասցեագրում**  | **3** |
| **Դիմումի վերահասցեագրում ԿԳՄՍՆ** | **1** |
| **Դիմումի վերահասցեագրում քաղաքապետարան** | **1** |
| **Դիմումի վերահասցեագրում ոստիկանություն** | **6** |
| **Դիմումի վերահասցեագրում մարզպետարան** |  **1**  |

Այսպիսով՝

1. դիմում-բողոքների թիվն աճել է նախորդ տարվա նույն ժամանակահատվածի համեմատությամբ 8% –ով, սակայն նախորդ եռամսյակի համեմատությամբ այն նվազել է 54%-ով
2. վերահսկողության ոլորտներից խնդրահարույց է, ինչպես միշտ, միջնակարգ կրթության ոլորտը, ինչը մեր կարծիքով պայմանավորված է շահառուների մեծ թվով,
3. սկզբնական հասցեագրման աղբյուրը 44% դեպքերում ԿԳՄՍՆ է (նույն ցուցանիշը նախորդ եռամսյակում կազմել է 59%, նախորդ տարվա նույն ժամանակահատվածում՝ 60%), մինչդեռ անմիջապես ԿՏՄ-ում ստացված դիմումների թիվը 2019թ 1-ին եռամսյակի համեմատ ավելացել է 120%-ով (5-ից դարձել է 11), իսկ նախորդ եռամսյակի համեմատ ավելացել է 22%-ով (9-ից դարձել է 11),
4. դիմում-բողոքների թվով առաջին տեղում է Երևանը, որտեղ ԿԳՄՍՆ ենթակայության հաստատությունները կազմում են 37%, և այս ցուցանիշը աճել է նախորդ եռամսյակի համեմատությամբ,
5. վարչական վարույթների իրականացման միջին տևողությունն աճել է 29%-ով (7 օրից դարձել է 9 օր),
6. տղամարդ դիմումատուների տոկոսային ցուցանիշը նվազել է,
7. ըստ ստացված դիմում-բողոքների՝ վերահսկողական գործառույթների թիվը նվազել է նախորդ և 2019թ-ի 1-ին եռամսյակների համեմատ՝ 33% (2019թ. 4-րդ եռամսյակում՝ 31-ի (53%) դեպքում, 2019թ-ի I-ին եռամսյակում՝ 22-ի (88%) դեպքում),
8. տնօրենի կողմից թույլ տրված վատ, անարդյունավետ աշխատանքին և գործատու–աշխատող հարաբերություններին վերաբերող դիմումների թիվը շարունակում է մնալ առավել շատ բարձրացված հարցերի առաջին եռյակում:
9. հաշվետու եռամսյակում աշխատանքից ազատվելուն վերաբերող հարցը ներառվել է ամենաշատ բարձրացված հարցերի առաջին եռյակում,
10. դիմում-բողոքներից 10-ում (37%) բարձրացված հարցերը դուրս են եղել ԿՏՄ լիազորությունների շրջանակից, 6-ը (22%) վերահասցեագրվել են ոստիկանություն, իսկ 5 (19%) դիմում-բողոք կարճվել է:

Ելնելով վերլուծության արդյունքներից առաջարկում ենք՝

1. առաջարկել ուսումնական հաստատությունների լիազոր մարմիններին՝ հանձնարարել իրենց ենթակայության ուսումնական հաստատություններին՝ բացառել կրթության բնագավառը կարգավորող ՀՀ օրենսդրության պահանջների խախտումները՝ ապահովելով առողջ բարոյահոգեբանական մթնոլորտ, ինչպես նաև ծնողական և մանկավարժական խորհուրդների անդամներին ծանոթացնել ԿՏՄ լիազորությունների հետ,
2. 2020թ-ին ԿՏՄ-ի կողմից իրականացվելիք կանխարգելիչ միջոցառումների ընթացքում անդրադառնալ նաև ԿՏՄ լիազորությունների մասին հանրությանը տեղեկացնելու գործառույթին:

 **ՌԳՍՊՎԳ վարչություն**